Bizkaiko Eskolarteko Bertsolari Txapelketa

Bizkaiko Eskolarteko Bertsolari Txapelketa 1984tik aurrera jokatzen den gazte mailako bertsolari txapelketa da.

Egitura 
Bizkaiko Eskolartekoa Euskal Herri mailako txapelketa handiago baten barruan sartzen da, urtero jokatzen dena. Herrialde bakoitzeko eskolartekoetatik bertsolari ordezkariak aukeratzen dira Euskal Herriko Eskolarteko Bertsolari Txapelketan parte hartzeko.

Euskal Herriko txapelketa Ikastolen Elkarteak eta Bertsozale Elkarteak antolatzen dute. Bizkaiko edizioa aldiz, Bizkaiko Ikastolen Elkarteak eta Bizkaiko Bertsozale Elkarteak antolatzen dute.

Historia 

Xenpelar Dokumentazio Zentroan agertzen den informazioaren arabera Jon Lopategik antolatu zuen lehenengo aldiz txapelketa 1984.urtean Getxoko Ibilaldia dela eta. Gipuzkoako bertsolarien eredua moldatu nahian zenbait bertsolari gazte hartu eta erdi presaka txapelketa antolatu zen. Lehenengo edizio horretan kategoria bakarra egon zen, urte batzuk geroago txapelketa moldatuz joan zelarik.1987 eta 2012 artean bi mailatan jokatu zen, 14 urte artekoa eta 14-18 urte tartekoa. Inoiz maila gehiago ere izan dira, 1999an adibidez hiru kategoriatan jokatu zen txapelketa; gaztexoak, 15-16 urte artekoak eta 17-18 urte artekoak. 2013ko edizioan txikien mailako gazteak taldeka jokatu zuten txapelketa Gipuzkoako Eskolarteko eta Iparraldeko Eskolartekoen antzera. 1991.urtetik aurrera Eskolartekoak bertso-paper lehiaketa ere barneratu du bat-bateko edizioaz gain.

Azkenengo edizioan, 2019 urtean, bat-bateko edizioan 38 parte hartzaile egon dira eta lau kanporaketa gauzatu ostean zortzi bertsolari jokatu dute finala: Bittor Altube, Maider Altuna, Janire Arrizabalaga, Amaiur Atxa, Peru Irastorza, Peio Lago, Maite Sarasola eta Ander Sarriugarte. Buruz-burukora sailkatu diren gazteak Maite Sarasola eta Bittor Altube izan dira, lehenengoa izan delarik txapelduna.

Parekidetasuna 
Bizkaiko Eskolarteko Txapelketan emakumeen eta gizonen arteko orekari erreparatuz gero, honako datuak ikus ditzakegu:

*Kopuruaren zenbaketan txapeldunak edo txapeldun ordeen izenak txapelketa bakoitzean zenbatu dira. Hau da, Oihane Enbeitaren kasuan adibidez hirutan izan denez txapeldun, hirutan zenbatua izan da.

Hona hemen gainerako probintzien eskolarteko txapelketen datuen taula:

*Beltzez parekideena den eskolartekoa.

*2022/06/15ean eguneratua

Palmaresa 
 Datu batzuk falta dira.

*Tarteko maila 1987an, 1995ean, 1999tik-2002ra eta 2004an jokatu zen soilik.

Erreferentziak

Kanpo estekak 

Eskolarteko Bertsolari Txapelketak
Bizkaiko bertsolaritza